Mayyu, deg-s ttnejmaɛen akk yimezdaɣ, ttasen-d akk wid yellan deg yinig, tikwal ula dwid yunagen ak-in i lebḥer zegren-d iwakken ad as-ḥeḍren. Timecreḍt ttheggin-as seg wass mi ara tekfu yiwet, imi ayen akken ay d-ikeččmen d ṣṣadaqa ssekmarent iɛeggalen n taddart i tmecṛet ara d-iḍefren, rennun-d ɣur-s ayen iwumi qqaren tabezzart , tura akka ssawḍen-tt ɣer 100 n yidinaren i uɛeggal . Ass n tmecreḍt d ass n uxeddim deg-s ay d-ttneqqint trgwa ara d-yawin aman ɣer tebḥirin , deg wass-nni ay d-ttargalen ssed n wasif imi deg-s ay kemren waman dyettruḥun deg tregwa, ccɣel ibeṭṭu gar yimesdaɣ yal wa yettara sanda t-yeqreb neɣ ɣef terbaɛt yeffɣen fell-as akken d-myezgen lɣaci, maca igezzaren neɣ wid ixeddmen aksum ara tefreq taddartdeg taggara n tcemlit zgan d wid-ak kan qlil mi ara d-yernu yiwen ara iṭixxer yiwen seg terbaɛt-nni.